Kravin kanava

Kravin kanava on Huittisten ja Kokemäen alueella Kokemäenjoen eteläpuolella kulkeva kanava. Kanavan tarkoitus oli helpottaa tulvia Kokemäenjoen keskijuoksulla Huittisten yläpuolella ohittamalla joessa olevia koskipaikkoja. Kanava kaivettiin Ruotsin vallan loppuaikoina 1803–1808 ja sitä kaivamassa oli samanaikaisesti yleensä noin 700 sotilasta eri rykmenteistä. Rakennustyötä johti alkuvaiheessa 1803–1804 Henrik Gabriel Porthan. Kanavan rakennustyö keskeytyi Suomen sota alkaessa 1808, eikä sitä enää myöhemmin jatkettu.

Kravin kanavan pituus on 11 kilometriä ja leveys 7 metriä. Kanavan uoma on edelleen nähtävissä. 

 Lähteet 
 Suomen kanavat: Kravin kanava
 Kanavan uoma Google Street Viewssa
 Valokuva kartasta Kravin kanavasta Kansallisarkistosta, Valokuvaajana Kaisa Kyläkoski, viitattu 30.10.2011


Luokka:Suomen kanavat
Luokka:Kokemäenjoki
Luokka:Huittisten rakennukset ja rakennelmat
Luokka:Kokemäen rakennukset ja rakennelmat
Luokka:Suomen toteutumattomat rakennussuunnitelmat
Luokka:Suomen 1800-luvulla rakennetut rakennukset ja rakennelmat